Cenote

Cenote (hispaania hääldus [seˈnoˌte]) on karstialal erosiooni tagajärjel tekkinud, osaliselt veega täitunud silindri- või kausikujuline lohk.Cenote. - Karstgeology Nimetus on pärit Mehhikost Yucatáni poolsaare muistsete maiade asustuse piirkonnast ja tuleneb maiakeelsest sõnast dzonot, mis tähendab kaevu.MIAC. Chicxulub Crater, Mexico, and the Cretaceous - Tertiary boundary

Yucatani poolsaarel on umbes 7000 cenotetYUCATAN CENOTES. - Chichen Itza, millest mõned on täidetud vihmaveega, mõned mereveega. Mageda veega täidetud cenoted olid maiade jaoks olulised veeallikad, kuna karstialal pole teisi veekogusid.Cenote. - Karstgeology

 Geoloogia 
Yucatani poolsaarel on palju cenotesid koondunud piirkonda, mille kuju meenutab ringjoone segmenti. See ringjoon ümbritseb kriidiajastu lõpul toimunud asteroidi põrkumisest Maaga tekkinud Chicxulubi kraatrit. Kraater on kaetud paksude lubjakivikihtidega, mis on selgelt nähtavad ainult gravitatsioonimõõtmistel. Kraatri serval on cenoted keskmiselt suuremad kui mujal Yucatanis. Need tekkisid pärast merevee taseme langust jääajal, kui veetase cenotedes langes ja lubjakivi erodeerus. Kui merevee tase pärast jääaja lõppu uuesti tõusis, täitusid cenoted veega. See kordus igal järgneval jääajal.MIAC. Chicxulub Crater, Mexico, and the Cretaceous - Tertiary boundary

 Elustik 
Cenotesid asustavat elustikku on uuritud, selgrootutest  eriti makrokoorikloomi ja zooplanktonit, samuti elab neis veekogudes mitmeid selgroogseid, nagu iguaanid, kilpkonnad, kärnkonnad ja konnad.What is the type of fauna that inhabits the cenotes? - Aquaworld Cenotede seintel pesitsevad sageli linnud, näiteks pääsukesed, samuti võivad seal varju leida nahkhiired.

Eriti ranniku lähedal asuvates cenotedes elab hulk kalaliike, nagu mojarrad, gupid, sardiinid, mollyd ja sägad; mõnes võib leida ka merekalu nagu riffahvenlased, marliinid, atlandi heeringad ja mudilad. Isoleeritumates cenotedes leidub ainult kahte liiki: säga ja gupi.What is the type of fauna that inhabits the cenotes? - Aquaworld

 Cenote maiade usundis 
Muistsed maiad uskusid, et cenote on sissepääs allmaailma Xibalbasse, kus elavad jumalad ja kus on koht hingedele pärast surmaYUCATAN CENOTES. - Chichen Itza. Nad heitsid oma jumalate lepitamiseks cenotedesse ohvriande ja inimesi. Tuntuimate cenotede hulka kuulub ilmselt Chichen Itza lähedal asuv püha cenote, kus nii kirjalikud allikad kui ka arheoloogiline materjal on kinnitanud inimeste ohverdamist põua ajal.C. Miller. Skulls Analyzed From The Maya Sacred Cenote Show That Human Sacrifices Were Sourced From Far And Wide Across Mexico. - Forbes, Aug 09, 2019

 Turism 
Veega täidetud cenoted on oma selge vee ja stalaktiitmoodustiste tõttu populaarsed koopasukeldumise kohad.

 Viited 

Kategooria:Karstoloogia
Kategooria:Veekogud